شنٛکرگوریشوَر مَندَر

شنٛکرگوریشوَر مَندَر   چھِ 9 مہ صدی ہنٛد اَکھ ہیٚنٛد مندر یس اتپال خانٛدانس سٟتؠ منسوٗب چھ۔ یہِ مَندَر  چھ ہیٚنٛد دیوتا شِوہس وقف تہٕ چھ ہندوستان کس جموں و کشمیر کس وَرمُل ضِلہٕ مَنٛز پٹن مَنٛز واقع۔ یہِ مَندَر اوس کشمیر کس اتپال خاندان کس بادشاہ شنکر ورمنن تعٲمیر کۆرمت، ییٚمؠ 883 تہٕ 902 عیسوی درمیان حوٚکوٗمَتھ کٔر۔ 

مندر چھ خستہ حال تہٕ چھ نہٕ وۄنؠ پوٗزا یوان کرنہٕ کینٛہہ۔ یہِ چھ شنٛکراچاریہ مَندَر ہوی اندازس مَنٛز بناونہٕ آمت۔ یہِ چھ رِیاسَتھ جموں و کشمیرس مَنٛز سیاحت فروغ دنہٕ خٲطرٕ 15 کھۄتہٕ زیٛادٕ اہم مَندرَن مَنٛز اَکھ۔ 

 توٲریٖخ  

یہِ مندر اوس بادشاہ شنکرورمنن (883-902) ′ بنوومٗت۔ تمہ سُنٛد مول اَوَنتی ورمن اوس اُتپال خاندان قٲیم کوٚرمت تہٕ 883 ہس مَنٛز تمہ سنٛد مرنہٕ پتہٕ اوس تمہ سنٛد نیٚچوٗ تمہ سنٛد جانشین سمبھول۔ تمہ بنوو مندر پننہ رازدٲنی شہرس مَنٛز، یَتھ تمہ وزِ شنٛکرپٹن ونان اوس، یس از پٹن چھ، جۆم تہٕ کٔشیٖر چہ رازدٲنہ سِریٖنَگَر شَہَر پؠٹھ 27 کلومیٖٹر (17 میٖل) دوٗر۔  تمہ کوٚر مندر بھگوان شوہس وقف۔ امیک ناو چھ پانہٕ بادشاہس پؠٹھ تھونہٕ آمت۔ أمہ سٕنٛز مذہبی وابستگی ٲس ہیٚنٛد شیو متس سٟتؠ۔ 

 حَوالہٕ